OzLabs/hebrew-wiki-articles huggingface dataset:
The Special Tour

The Special Tour הוא סיבוב ההופעות השלישי של הזמרת-יוצרת והראפרית האמריקאית ליזו שנועד לקדם את אלבום האולפן השלישי שלה, Special.<ref name=":0"></ref><ref name=":1"></ref> סיבוב ההופעות החל ב-23 בספטמבר 2022 בסאנרייז בארצות הברית והסתיים ב-18 בנובמבר 2022 באינגלווד בארצות הברית.<ref name=":1" /><ref name=":0" />

את סיבוב ההופעות החליטה ליזו לקיים באמריקה הצפונית בלבד, במטרה לעזור בפרסום שלה באזור זה.<ref name=":1" /><ref name=":0" />

== תאריכי הופעות ==
{| class="wikitable plainrowheaders" style="text-align:center;"
|-	
! scope="col" style="width:10em;" |תאריך
! scope="col" style="width:10em;" |עיר
! scope="col" style="width:11em;" |מדינה
! scope="col" style="width:20em;" |מיקום
! scope="col" style="width:10em;" |מופע חימום
|-
! colspan="5" | לג 1 — אמריקה הצפונית
|-
! scope="row"| 23 בספטמבר
| סאנרייז
| rowspan="7" | ארצות הברית
| FLA לייב ארנה
| rowspan="25" | לאטו
|-
! scope="row"| 24 בספטמבר
| טמפה
| אמלי ארנה
|-
! scope="row"| 27 בספטמבר
| וושינגטון די. סי.
| קפיטל ואן ארנה
|-
! scope="row"| 29 בספטמבר
| פילדלפיה
| ולס פארגו סנטר
|-
! scope="row"| 30 בספטמבר
| בוסטון
| TD גארדן
|-
! scope="row"| 2 באוקטובר
| ניו יורק
| מדיסון סקוור גארדן
|-
! scope="row"| 6 באוקטובר
| דטרויט
| ליטל סיזר ארנה
|-
! scope="row"| 7 באוקטובר
| טורונטו
| קנדה
| סקוטיה-בנק ארנה
|-
! scope="row"| 11 באוקטובר
| סיינט פול
| rowspan="13" | ארצות הברית
| אקסל אנרג'י סנטר
|-
! scope="row"| 14 באוקטובר
| קנזס סיטי
| טי-מובייל סנטר
|-
! scope="row"| 16 באוקטובר
| שיקגו
| יונייטד סנטר
|-
! scope="row"| 18 באוקטובר
| אינדיאנפוליס
| גינברידג' פילדהאוס
|-
! scope="row"| 20 באוקטובר
| שארלוט
| ספקטרום סנטר
|-
! scope="row"| 22 באוקטובר
| אטלנטה
| סטייט פארם ארנה
|-
! scope="row"| 23 באוקטובר
| נאשוויל
| ברידג'סטון ארנה
|-
! scope="row"| 25 באוקטובר
| אוסטין
| מודי סנטר
|-
! scope="row"| 26 באוקטובר
| יוסטון
| טויוטה סנטר
|-
! scope="row"| 28 באוקטובר
| דאלאס
| אמריקן איירליינס סנטר
|-
! scope="row"| 31 באוקטובר
| דנוור
| בול ארנה
|-
! scope="row"| 2 בנובמבר
| סולט לייק סיטי
| ויוינט ארנה
|-
! scope="row"| 4 בנובמבר
| פורטלנד
| מודה סנטר
|-
! scope="row"| 7 בנובמבר
| ונקובר
| קנדה
| רוג'רס ארנה
|-
! scope="row"| 9 בנובמבר
| סיאטל
| rowspan="3" | ארצות הברית
| קליימייט פלדג' ארנה
|-
! scope="row"| 12 בנובמבר
| סן פרנסיסקו
| צ'ייס סנטר
|-
! scope="row"| 18 בנובמבר
| אינגלווד
| קיה פורום
|}

==הערות שוליים==

קטגוריה:סיבובי הופעות באמריקה הצפונית
קטגוריה:סיבובי הופעות מ-2022
קטגוריה:סיבובי הופעות של ליזו
בית הכנסת אוהל אהרון

בית הכנסת אוהל אהרון הנמצא בקמפוס הטכניון בחיפה,<ref></ref> תוכנן על ידי האדריכל אהרון קשטן, ונבנה בשנת 1969. המבנה קרוי ע"ש אהרון יסלזון, אחיו של לודוויג יסלזון, שהיה אחד מהעשירים בקהילה היהודית בארצות הברית.<ref></ref>

בשנת 1983 הופיע בית הכנסת על בול שהוציא השירות הבולאי בעיצובו של אסף ברג. בסוף שנות ה-80 של המאה ה-20, הוקם לצד בית הכנסת בית המדרש בתכנונו של אסף קשטן, בנו של מתכנן בית הכנסת.
== אדריכלות ==
בית כנסת הטכניון.את הבניין תכנן האדריכל אהרן קשטן שעסק בהוראה בפקולטה לארכיטקטורה, בטכניון ומיעט לתכנן מבנים. המבנה נבנה בהתאם לעקרונות הברוטליזם. המבנה ממוקם בסמוך למרכז העובדים אשר ברחוב דוד רוז, מערבית למבני הפורום. הוא מוקף מצפון וממזרח בחורש אורנים, כאשר רחבת בית הכנסת בעלת חשיבות אורבנית כחלל התכנסות מוגדר ופתוח.

בית הכנסת הוא מבנה מופשט שעומד בפני עצמו ואינו מתחבר למכלול המבני השלם של הקמפוס האוניברסיטאי, בדומה לבתי כנסת אחרים שנבנו בקמפוסים שונים בישראל, כגון בית הכנסת בגבעת רם שתכננו היינץ ראוי ודוד רזניק ובית הכנסת בתל אביב, שתכנן מריו בוטה – שלושתם מבנים עצמאיים שלא קשורים לסביבתם.<ref></ref>

קשטן השעין גג בטון בעל צורת פירמידה הפוכה, מדורג פנימה על שתי קשתות בטון מצטלבות דיאגונלית, כאשר רגלי הקשתות מהוות ארבעה עמודים מרכזיים. עמודים אלה מאזכרים מסורת עתיקה של בתי כנסת, אשר גגם נשען על ארבעה עמודים. התרוממות הגג מעל הקירות יוצרת את מקור האור ומאפשרת לשמור על אטימותם. בנוסף העמיד האדריכל את המבנה כולו על עמודים נמוכים, וכך נוצר חלל מוצל שיכול לשמש כעין חצר (עֲזָרָה) צמודה לבניין. גרם מדרגות פשוט, עשוי בטון חשוף כמו הגג, מוביל לאולם התפילה.

== ראו גם ==
* אהרון קשטן
* קריית הטכניון

== לקריאה נוספת ==
*אבא אלחנני, המאבק לעצמאות של האדריכלות הישראלית במאה ה-20, תל אביב : משרד הביטחון - ההוצאה לאור, 1998

== קישורים חיצוניים ==

*
*

== הערות שוליים ==

אוהל אהרון
קטגוריה:הטכניון - מכון טכנולוגי לישראל
קטגוריה:מבני פירמידה הפוכה
הוצאת אוניברסיטת ג'ונס הופקינס

הוצאת אוניברסיטת ג'ונס הופקינס (באנגלית: Johns Hopkins University Press; ההוצאה קרויה גם בשמות JHU Press וכן JHUP) היא חברת ההוצאה לאור של אוניברסיטת ג'ונס הופקינס שבבולטימור, מרילנד. היא נוסדה ב-1878, וזו ההוצאה לאור האוניברסיטאית הוותיקה ביותר מבין כל אלו הפועלות בארצות הברית. ההוצאה לאור מפרסמת ספרים וכתבי עת, ומטעמה פועלות מחלקות נוספות המפעילות מאגרי מידע אלקטרוניים. משרדי ההוצאה לאור נמצאים בצ'ארלס וילג' .

==רקע==
, נשיאהּ הראשון של אוניברסיטת ג'ונס הופקינס, חנך את ההוצאה לאור ב-1878. ההוצאה לאור החלה בשם "סוכנות הפרסום האוניברסיטאית", ובשנתיים הראשונות לקיומה פורסמו מטעמה שני כתבי עת. הספר הראשון של ההוצאה לאור פורסם ב-1881, שלוש שנים לאחר הקמתה. הוא יצא לאור לכבודו של סידני לאנייר , שהיה אחד הכותבים הראשונים באוניברסיטה. ב-1891, סוכנות הפרסום שינתה את שמה ל"הוצאת ג'ונס הופקינס", וב-1972 ל"הוצאת אוניברסיטת ג'ונס הופקינס". ב-1993, לאחר שעברה מספר פעמים מקמפוס אחד למשנהו, ההוצאה עברה לבניין ששימש בעבר בתור כנסייה בשכונת צ'ארלס וילג' שבבולטימור. המבנה הוקם ב-1897 ככנסייה קתולית על שם "הקדושים פיליפ וג'יימס", אך מאז שנות ה-90 של המאה ה-20 מאכלס המבנה את ההוצאה. ב-2017, לאחר פרישתה של מנהלת ההוצאה לאור קת'לין קין, מינתה ההוצאה לאור את ברברה פופ למנהלתה החדשה.

==פרסומים וחטיבות מחקר==
JHU Press מפרסמת 90 כתבי עת מדעיים ולמעלה מ-200 ספרים חדשים בכל שנה. מאז 1993, מנהלת הוצאת אוניברסיטת ג'ונס הופקינס את Project MUSE, ספר מקוון הכולל למעלה מ-550 כתבי עת מדעיים ויותר מ-20,000 ספרים אלקטרוניים. הוצאת הספרים פועלת בשלושה תחומים מרכזיים:
* הוצאת ספרים: רכישות, עריכת כתבי יד, עיצובם, הפקתם ושיווקם
* פרסום כתבי עת והוצאה אלקטרונית, הכוללת את Project MUSE
* Hopkins Fulfillment Services (HFS): עיבוד הזמנות, מערכות מידע ומרכז ההפצה

==קישורים חיצוניים==
* 

==הערות שוליים==

קטגוריה:הוצאות ספרים אוניברסיטאיות בארצות הברית
דיוויזיית השריון ה-14 (ארצות הברית)

דיוויזיית השריון ה-14 של צבא ארצות הברית (באנגלית: 14th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

==היסטוריה==
הדיוויזיה הוקמה ב-15 בנובמבר 1942 במחנה צ'אפי בארקנסו ונחתה במרסיי, צרפת ב-29 באוקטובר 1944. הדיוויזיה נכנסה ללחימה בגבול הצרפתי-איטלקי כחלק מהארמייה השביעית, ובינואר 1945 לחמה נגד מבצע נורדווינד הגרמני. במרץ 1945 חצתה הדיוויזיה את הריין, ולאחר מכן השתתפה בפלישת בעלות הברית המערביות לגרמניה עד סוף המלחמה, ובכלל זה השתתפה בקרב נירנברג ובשחרור מחנות ריכוז בדרום גרמניה. במהלך הימים האחרונים של מלחמת העולם השנייה שחררה הדיוויזיה כ-200,000 שבויי מלחמה של בעלות הברית ממחנות הריכוז הגרמניים. בין המשוחררים היו כ-20,000 חיילים אמריקאים, מלחים ואנשי אוויר, כמו גם כ-40,000 חיילים מבריטניה ומחבר העמים הבריטי. הדיוויזיה הושבתה עם שובה לארצות הברית, ופורקה בווירג'יניה ב-15 באוקטובר 1945.

== מפקדים ==
* ורנון פריצ'רד (15 בנובמבר 1942–יולי 1944)
* אלברט סמית (יולי 1944–16 בספטמבר 1945)

==קישורים חיצוניים==
* [http://14thad.org/ דיוויזיית השריון ה-14] 

קטגוריה:זירת מערב אירופה במלחמת העולם השנייה
קטגוריה:דיוויזיות בצבא ארצות הברית במלחמת העולם השנייה
קטגוריה:דיוויזיות שריון בצבא ארצות הברית
הר וסטמינסטר

הר וסטמינסטר (באנגלית: Mount Westminster) הוא הר ברכס סאפורטרז, באזור חוף דופק, של שטח חסות רוס שבאנטארקטיקה.

הר וסטמינסטר ממוקם מצידו המזרחי של קרחון בירדמור.

הר וסטימנסטר ממוקם 7 קילומטרים מדרום להר קינזי.

גובהו של הר בירדמור 3,370 מטרים מעל פני הים.

== היסטוריה ==
=== גילוי ההר ===

ההר התגלה על ידי המשלחת הבריטית לאנטארקטיקה 1907–1909 (משלחת נמרוד).

=== מקור השם ===

שמו של ההר ניתן לו על ידי משלחת נמרוד.

ההר נקרא על שם יו גובנר, הדוכס השני מווסטמינסטר (Hugh Grosvenor, 2nd Duke of Westminster), שהיה התומך הכספי של משלחת נמרוד.

וסטמינסטר
וסטמינסטר
נוטוכרוס

נוטוכרוס (שם מדעי: Notochoerus) הוא סוג נכחד של חזיר גדול מתת-המשפחה הנכחדת Tetraconodontinae, אשר חי באפריקה של הנאוגן (בין המיוקן לפליוקן). המאובנים שלו התגלו באתיופיה ואוגנדה ותוארו למדע ב-1925 בידי החוקר האנגלי ריצ'רד לייקר . הסוג מכיל 4 מינים שבמקור נחשבו לחלק מהסוג Nyanzachoerus, אך הופרדו עקב מתאר נפרד של החטים הרחבים.

חזיר זה היה גדול יחסית והוא הגיע לאורך ממוצע 210 ס"מ, לגובה 130 ס"מ ולמשקל מוערך של 250–450 ק"ג, מה שהופך אותו לאחד הגדולים שבחזירים. הגולגולת הייתה דומה מעט לזה של חזיר יבלות והייתה רחבה ובעלת מספר זיזים בולטים שנוצרו מאמייל מעליה וחטים רחבים ששימשו כנראה למאבק יריבים.

==קישורים חיצוניים==

==הערות שוליים==

קטגוריה:חזיריים פרהיסטוריים
קטגוריה:מגה-פאונה של הנאוגן באפריקה
קטגוריה:יונקים שחיו בפליוקן באפריקה
קטגוריה:מאובני טקסונים שתוארו ב-1925
תיאטרון השחר רב-תרבותי

תיאטרון השחר רב-תרבותי הוא תיאטרון רפרטוארי בישראל, אשר נוסד בשנת 2015.
== היסטוריה ==
את עמותת "תיאטרון השחר רב – תרבותי" חלמה, הקימה ומקיימת השחקנית והיוצרת גילית יצחקי ומנהלת אותו עד היום.

חזונה ליצור מסורת תיאטרלית העוסקת בתרבויות ובמורשות של קהילות יהודי ערב והמזרח תוך פיתוח שפה אומנותית ייחודית השואבת את השראתה מתרבויות אלו. חזון זה הביא להקמת עמותת "תיאטרון השחר רב תרבותי"

תיאטרון השחר בא לעולם מתוך רצון לתת מענה בשדה התיאטרון לתשוקה ההולכת וגוברת של רבים להכיר את סיפורי החיים של יהודים יוצאי מדינות ערב ולהתוודע למרקם החיים הייחודי ורב-פנים שלהם שהחל בארצות מוצאם ונמשך שנים רבות לאחר עלייתם לארץ.

הצגת הביכורים של התיאטרון "הבנות של אבא" זכתה לשבחים על הישגיה האומנותיים והמקצועיים ואף הושוותה להצגה "כנר על הגג" ולטרילוגיה של נגיב מחפוז (זוכה פרס נובל לספרות 1988) "בית בקהיר" וכן נכללת ברפרטואר תרבות לישראל וסל תרבות. בשנת 2018 זכתה יצחקי בפרס אח"י על תרומתה החלוצית במחקר, כתיבה והפקת ההצגה "הבנות של אבא" ובהקמת התיאטרון.

עד היום (2022) צפו בהצגה כ-80,000 איש.

עיקרון נוסף שמנחה את התיאטרון הוא יצירת דיאלוג עם האוכלוסייה הערבית בארץ שלא נחשפה לסיפורם ולהווייתם של קהילות יהודי ערב שחיו בארצות ערב במשך כ-2,600 שנים ומטבע הדברים חולקות אוצר תרבותי רחב (שפה, מוזיקה, אוכל, תרבות, אמנות, מנהגים, אמונות) עם העולם הערבי

==קישורים חיצוניים==
* 

השחר רב-תרבותי
גארפילד (דמות)

גארפילד (באנגלית: Garfield) הוא דמות בדיונית המשמשת כדמות הראשית ברצועת קומיקס בעלת אותו שם מאת המאייר האמריקאי ג'ים דייוויס . גארפילד הוא חתול אנתרופומורפי ג'ינג'י בעל תכונות אנושיות ובעל עודף משקל, אשר מתאפיין בעצלנות וברעבתנות יוצאות-דופן. גארפילד הוא חיית המחמד של הקריקטוריסט ג'ון ארבאקל. גארפילד ידוע במיוחד בשל אהבתו ללזניה ולשינה, ובשנאתו לימי שני, לחתול נרמל ולפעילות גופנית. גארפילד נוטה גם להיות אנוכי, עוקצני, פסימי, סרקסטי וציני.

== אישיות ==
גארפילד הוא חתול ג'ינג'י בעל עודף משקל שנודע בעצלנותו, הסרקזם הזחוח שלו והתשוקה העזה שלו לאוכל, ובמיוחד הוא אוהב לאכול "ג'אנק פוד", כמו לזניה, פיצה, גלידה, המבורגרים, פשטידה, דונאטס, אוכל סיני וממתקים. המאכל האהוב עליו ביותר הוא לזניה. לעיתים רבות בעלילת סדרת הקומיקס של גארפילד משקלו של גארפילד הוא מושא ללעג, במיוחד מצד המשקל האלקטרוני המדבר של גארפילד. גארפילד בדרך כלל אינו מתמודד היטב עם העלבונות שפולט המשקל האלקטרוני (או מכל אחד אחר), ובדרך כלל מגיב להערות מסוג אלו באלימות או בקאמבק מסוג כלשהו.

גארפילד חי עם הבעלים המעט אקסצנטרי והמגושם ג'ון ארבוקל ואודי אשר הוא כלב המחמד הלא אינטליגנטי של ג'ון, והוא נהנה להקניט את שניהם באופן סאטירי. הוא אוהב במיוחד לגרום להעליב את אודי, להתגרות בג'ון על כך שהוא כה מגושם מבחינה חברתית, ועל חוסר הפופולריות של ג'ון בקרב נשים.

ברצועת הקומיקס גארפילד נוהג לדבר באמצעות בועות מחשבה, ובעוד שבעלי החיים האחרים מסוגלים להבין אותו, ג'ון בדרך כלל לא מסוגל להבין את גארפילד (אף על פי שנדמה לעיתים רבות שג'ון מנסה לקיים דיאלוג עם גארפילד לעיתים קרובות).

בנוסף להופעתו ברצועת הקומיקס, גארפילד השתתף בסדרות "גארפילד", "גארפילד שואו" ו-"Garfield Originals", ובסרטים "גארפילד: הסרט", "גארפילד 2", "גארפילד הופך לאמיתי", "פסטיבל הצחוק של גארפילד", "גארפילד וכח החיות" ו"גארפילד". כמו כן הוא הופיע במשחקי וידאו ומדיות נוספות.

== שם ==
ג'ים דייוויס קרא לגארפילד על שם סבו, ג'יימס גארפילד דייוויס, אשר נקרא במקור על שמו של הנשיא ג'יימס גרפילד.

== מדבבים ==
* סקוט ביץ' (בשנת 1980 בסרטון "The Fantastic Funnies")
* לורנצו מיוזיק (בשנים 1982–2001 בספיישלים טלוויזיוניים ובסדרת הטלוויזיה "גארפילד").
* טום סמוטרס (בשנת 1991 בפרסומות של אלפו)
* ביל מארי (בשנים 2004–2006 בסרט "גארפילד: הסרט" ובסרט "גארפילד 2")
* ג'ון ברנרד (בשנים 2004–2016, בין היתר במשחק הווידאו "Garfield")
* פרנק וולקר (בשנים 2007 עד ההווה במשחק המחשב "Garfield Gets Real", בסרט התלת־ממדי "פסטיבל הצחוק של גארפילד", בסרט התלת־ממדי "גארפילד וכח החיות", ובסדרת האנימציה התלת־ממדית "גארפילד שואו")
* כריס פראט (בסרט האנימציה "גארפילד" מבית סרטי סוני שמתוכנן לצאת לאקרנים בשנת 2024)

==קישורים חיצוניים==

קטגוריה:בעלי חיים בדיוניים
קטגוריה:חתולים בתרבות
קטגוריה:תופעות אינטרנט
קטגוריה:גארפילד
Mario Kart 64

Mario Kart 64 (בתעתיק לעברית: מריו קארט 64, ביפנית: マリオカート64) הוא משחק מרוצי קארטינג בזיכיון מריו שפותח על ידי חברת נינטנדו עבור קונסולת המשחק נינטנדו 64. המשחק הושק לראשונה ביפן ב-14 בדצמבר 1996, ובהמשך באמריקה הצפונית ב-10 בפברואר 1997 ובבריטניה ב-24 ביוני 1997.

זה היה המשחק הראשון בסדרת משחקי מריו קארט בו חל מעבר לגרפיקת תלת-ממד אמיתית המבוססת על שימוש בפוליגונים וכמו גם היה הראשון בסדרה בו הייתה תמיכה לעד ארבעה שחקנים. השחקנים מסוגלים לשחק בדמויות שונות בזיכיון מריו אשר מתחרות זו בזו במגוון מסלולים שונים ומסוגלים להשתמש בפריטים שונים שמסולים להאט את היריבים או לסייע לשחקן להשיג יתרון במירוץ. המעבר לגרפיקה תלת־ממדית המבוססת על שימוש בפוליגונים איפשרה לשלב מסלולים עם פיצ'רים שלא היו זמינים במשחק המקורי כגון שינויים בגובה, גשרים, קירות ובורות. המשחק זכה להצלחה מסחרית ולשבחים והפך למשחק השני הנמכר ביותר של נינטנדו 64.<ref></ref>

== משחקיות ==
המשחק כולל שמונה דמויות שניתן לשחק בהן - מריו, לואיג'י, הנסיכה פיץ', טואוד, יושי, באוזר, ואריו ודונקי קונג. הדמויות מחולקות לשלוש קטגוריות לפי משקל - משקל קל (למכוניות הקארטינג של אותן הדמויות יש את התאוצה והמהירות הגבוהה ביותר), משקל כבד (למכוניות הקארטינג של אותן הדמויות יש משקל גבוה יותר אשר מאפשר להם לדחוף שחקנים אחרים מהמסלול, אך הם נוטים גם לעיתים רבות יותר לאבד מהמהירות בזמן ביצוע פניות, ויש להם את המהירות המרבית והתאוצה הנמוכים ביותר), ומשקל בינוני (למכוניות הקארטינג של אותן המויות יש תאוצה בינונית ומהירות מרבית אשר זהה למכוניות של הדמויות במשקל כבד, אבל יש להם שליטה הרבה יותר טובה בהיגוי).

=== מצבי המשחק ===
* Grand Prix - במצב משחק זה שחקן אחד או שניים בוחר/ים מתחרים בדמויות אחרות בארבעה מרוצים שונים בארבעה סוגי גביעים (פטריה, פרח, כוכב וספיישל<ref></ref>) נגד 7 או 6 דמויות אשר המחשב משחק בהן. ברגע שהשחקן משלים מרוץ, מחלקים נקודות לפי המקום שאליו הגיע. אם השחקן מגיע למקום חמישי ומטה הוא יצטרך להתחיל את המרוץ מחדש. בניגוד ל"סופר מריו קארט" השחקן יכול להתחיל מחדש ללא הגבלה. לאחר שהשלים את ארבעת המרוצים מחלקים גביעים לפי ההישג: ארד למקום השלישי, כסף לשני וזהב לראשון. רמות הקושי במשחק תלויות בגודל המנוע 50, 100 או 150.
* Time Trial - מצב משחק בו ישנו שחקן אחד אשר יעבור מרוץ בשלוש הקפות תחת הגבלת זמן.
* Versus mode - במצב משחק זה, שניים עד ארבעה שחקנים מתחרים במרוץ ללא מתחרה של המחשב.
* Battle Mode - במצב משחק זה, שניים עד ארבעה שחקנים מתחרים בקרבות אשר קובע מי יעמוד אחרון.

== קישורים חיצוניים ==

* 

== הערות שוליים ==

קטגוריה:משחקי נינטנדו 64
קטגוריה:משחקי וידאו משנת 1996
קטגוריה:מריו (זיכיון): משחקי ספין-אוף
קטגוריה:מריו קארט
קטגוריה:משחקי מרוץ ממוחשבים
קטגוריה:משחקי מרוצי קארטינג
קטגוריה:משחקי וידאו שפותחו ביפן
הפועל באר יעקב

הפועל באר יעקב הייתה קבוצת כדורגל ישראלית מהעיר באר יעקב.

== היסטוריה ==
הקבוצה הוקמה בשנת 1954 ונרשמה לעונת 1954/1955 בליגה ג', שם שיחקה במשך שש עונות. בין מייסדי הקבוצה היו חיים לייבוביץ, צבי בנדט, חיים נעים, ציון גואטה ויוסף גז. יוסף גז מונה כמאמן-שחקן. בתום עונת 1959/1960 העפילה לליגה ב' מחוז דרום ב'. ב-1961, לאחר עזיבתו של המאמן גז לאיטליה, מונה נינו ברגיג, מכוכביה של הקבוצה, למאמן-שחקן. 

לאחר שב-1965 הוקמו גם קבוצות ילדים, נערים ונוער, העפילה הקבוצה בתום עונת 1965/1966 לליגה א' (הליגה השנייה בחשיבותה דאז), כשנינו ברגיג הוא מלך השערים של הקבוצה עם 28 שערים. ב-1970 פרש ברגיג ממשחק והתמקד באימון הקבוצה. הקבוצה שיחקה במשך תשע עונות בליגה א' דרום, כאשר בעונת 1971/1972 הגיעה הקבוצה למקום הגבוה ביותר שלה בליגה המשנה: המקום החמישי. בעונת 1975/1976 סיימה הקבוצה במקום ה-15 מתוך 17 קבוצה בליגה א' דרום, וירדה לליגה השלישית (ליגה א' במבנה הליגות החדש בעונת 1976/1977). את עונת 1976/1977 בליגה א' דרום סיימה במקום האחרון, וירדה אז לליגה ב' מחוז דרום א' וכך השלימה ירידת שתי ליגות בשתי שנים רצופות.

בעונת 1977/1978 סיימה בליגה ב' מחוז דרום א' במקום ה-12 מתוך 14 קבוצות וניצלה מירידה לליגה ג' בזכות הפרש שערים עדיף על בית"ר מחנה יהודה שירדה לליגה ג'.
בתום עונה זו הועברה הקבוצה ממחוז דרום א' באותה ליגה, למחוז דרום ב' באותה ליגה, שם שיחקה במשך 10 עונות רצופות, עד תום עונת 1987/1988, אז סיימה במקום הראשון והעפילה לליגה א' לאחר 11 שנות היעדרות, שם שיחקה שבע עונות, עד שבתום עונת 1994/1995 סיימה הקבוצה במקום הלפני אחרון בליגה א' דרום וירדה לליגה ב' מחוז דרום ב'. היא שיחקה שם ארבע עונות. בתום עונת 1998/1999 התפרקה הקבוצה..

מגרש הכדורגל שבו שיחקה הקבוצה הוקם ב-1954. על שטח המגרש, בכביש המחבר את באר יעקב לנס ציונה, הוקמה בעשור השני של המאה ה-21 שכונת מגורים. 

==קישורים חיצוניים==
* דוד לויאן, [https://www.pendelmag.com/pdf/026.pdf הפועל באר יעקב], חוברת "פנדל", 15 בפברואר 1973, עמוד 10

==הערות שוליים==

קטגוריה:קבוצות כדורגל שהוקמו ב-1954
קטגוריה:קבוצות כדורגל ישראליות שהתפרקו
קטגוריה:התאחדות הפועל: מועדוני כדורגל
קטגוריה:באר יעקב
מרקוס אוואנס

מרקוס אוואנס (באנגלית: Marcus Evans; נולד ב-17 ביוני 1996) הוא כדורסלן אמריקאי המשחק בעמדת הרכז בצ'שייר פיניקס המשחקת בליגת העל הבריטית בכדורסל.

==קריירה==
=== בקולג' ===
מרקוס אוואנס התחיל את קריירת הקולג'ים שלו בעונת 2018\2019 כשהוא משחק בוירג'יניה ראמס מליגת המכללות. בעונתו הראשונה הוא נבחר לתואר שחקן השבוע בקונפרנס האטלנטי לא פחות מ-10 פעמים עם ממוצעים של: 13.6 נקודות, 3.2 אסיסטים, 3.1 ריבאונדים ו-2.1 חטיפות.

בעונתו השנייה אוואנס העמיד ממוצעים של: 9.8 נקודות, 2.8 אסיסטים, 1.9 ריבאונדים ו-1.6 חטיפות.

=== קריירה מקצועית ===
==== בריסטול פליירס ====
ב-8 ביוני 2021 אוואנס חתם בבריסטול פליירס. שם העמיד ממוצעים של 17.1 נקודות, 5.7 אסיסטים, 3.9 ריבאונדים ו-2.0 חטיפות ב-29.7 דקות תוך כדי שהוא מוהביל את קבוצתו עד לחצי גמר ליגת העל הבריטית. משחק השיא שלו היה נגד בראון שפילד שארקס במשחק שבו רשם: 26 נקודות, 3 אסיסטים ושלושה ריבאונדים.

=== צ'שייר פיניקס ===
לפני עונת 2022\2023 אוואנס חתם בצ'שייר פיניקס מליגת העל הבריטית.

== קישורים חיצוניים ==

* [http://www.bbl.org.uk/competitions/?WHurl=%2Fperson%2F1696027%2Fstatistics%3F מרקוס אוואנס], באתר ליגת העל הבריטית בכדורסל
* [https://www.bristolflyers.co.uk/teams/first-team-squad/marcus-evans/ מרקוס אוואנס], באתר של בריסטול פליירס

קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת וירג'יניה קומונוולת'
קטגוריה:אמריקאים שנולדו ב-1996
דייב לאטין

דייוויד לאטין (נולד ב-23 בדצמבר 1943) הוא כדורסלן עבר. הוא היה המרכז ההתחלתי של מכורי טקסס ווסטרן בשנת האליפות שלהם ב- NCAA ב-1966.במהלך קריירת המשחק שלו, הוא היה רשום בגובה מטר 99 ו-225 ק"ג. הכינוי שלו במהלך הקריירה שלו היה " Big Daddy D ".

דייוויד לאטין נולד ב-23 בדצמבר 1943 ביוסטון טקסס, אלסי לאטין, התאלמנה כשאביו של לאטין נפטר ב-1949.לאטין למד בבתי ספר יסודיים ותיכוניים ביוסטון לפני שסיים את לימודיו בתיכון אוון אי וורת'ינג ב-1963.לאטין זכה בתואר ה-All-State וה-All-American בכדורסל גם בשנותיו הצעירות וגם בשנותיו הבוגרות, והיה לשחקן טקסס הראשון שנבחר לנבחרת תיכון All-American.

לאטין עזב את טנסי סטייט טנסי סטייט-1964 בטענה להיעדר תחרות כדורסל. הוא חזר ליוסטון ושיחק ב-AAAU לפני שקיבל מלגה מלאה ללמוד בטקסס ווסטרן קולג' ב-1965, שם שיחק עם הכורים, קבוצת דיוויזיה 1 ב-NCAA תחת הנהגתו של המאמן דון הסקינס, הכורים זכו באליפות הלאומית של 1966 בדיוויזיה 1 NCAA עם חמישה שחקנים שחורים מתחילים. לאטין נקרא All-American בעונות 1966 ו-1967.

ב-1967, לאטין עזב את מכללת טקסס ווסטרן לאחר שנבחר בדראפט כבחירה מספר עשר על ידי סן פרנסיסקו סן פרנסיסקו ווירוס של ה-NBA.קנזס סיטי צ'יפס, מליגת הפוטבול האמריקאית, השתמשו בבחירה האחרונה שלהם בדראפט של 1967 (מקום 443 בסך הכל) על לאטין בתור רחבה פוטנציאלית. הוא המשיך לשחק עם פיניקס פיניקס סאנס, פיטסבורג פיטסבורג קונדורס וממפיס ממפיס טמס, וסיים את הקריירה המקצועית שלו בהארלם גלוב טרוטר בין השנים 1973 ל-1976.כשחזר ללימודים, לאטין סיים את התואר הראשון שלו במנהל עסקים ופתח כמה מיזמים עסקיים מצליחים, כולל Your Maison Housing.

לאטין נכנס להיכל התהילה של הספורט היכל התהילה של הספורט השחור של טקסס ולהיכל התהילה של הכדורסל של נייסמית' ב-2007.באותה שנה, הוא גם כתב את Slam Dunk to Glory.

ללטין יש בן שמו קליפטון, בת שמה לסלי וכמה נכדים.

נכדו, חאדאם למד באוניברסיטת אוקלהומה. הוא פתח בכל משחק בעונת הכדורסל 2016–2017 עבור הסונרס.

הוא הוצג על ידי Schin AS Kerr בסרט של דיסני מ-2006 Glory Road שהופק על ידי ג'רי ברוקהיימר .

==קישורים חיצוניים==

קטגוריה:כדורסלנים אמריקאים
קטגוריה:אמריקאים שנולדו ב-1943
ג'וזפה קמפרי

ג'וזפה קמפרי (באיטלקית: Giuseppe Campari; 8 ביוני 1892 – 10 בספטמבר 1933) הוא נהג מרוצים איטלקי שהתחרה במגוון מרוצים ידועים דוגמת הטארגה פלוריו, מילה מילייה ומרוץ 24 השעות של לה מאן. נהרג בתאונה שאירעה בעת במהלך מרוץ במסלול מונזה.

==קריירת מרוצים==
קמפרי נולד בעיר לודי, דרומית-מערבית למילאנו, איטליה. כנער החל לעבוד בחברת אלפא רומיאו. בעבודתו שימש כנהג מבחן של רכבי החברה. כישוריו והתעניינותו הובילו להשתתפותו במרוצי טיפוס גבעות. בשנת 1914 הנהג הצעיר בן ה-21 הראה את יכולותיו וסיים רביעי בטארגה פלוריו. הקריירה הקצרה נעצרה זמן קצר לאחר מכן בעקבות מלחמת העולם הראשונה שעצרה את התחרויות באירופה.

לאחר סיום המלחמה, התחדשו המרוצים ובשנת 1920 זכה קמפרי בניצחון הראשון שלו במירוץ, שהיה המרוץ הרשמי הראשון של אלפא רומיאו, במסלול מוג'לו. הוא חזר על הניצחון במוג'לו גם בשנה לאחר מכן ולקח את המקום השלישי בטארגה פלוריו. בשנת 1924 ניצח גרנד פרי צרפת בו בחתרה כחלק מהקבוצה החזקה של אלפא רומיאו שכללה מלבדו את אנטוניו אסקרי והרוזן גאסטון ברילי-פרי.

עונת המרוצים של 1925 הייתה פחות מוצלחת עבור קמפרי. הוא וצוות אלפא רומיאו פרשו מהגרנד פרי הצרפתי ביולי לאחר שאסקארי התרסק ומת. בשנת 1926 יצאה מזראטי עם המזארטי 26, שנתנה ליצרנית שליטה כמעט מוחלטת האליפות היצרנים. למרות הביצועים החזקים של מזראטי, קמפרי השיג ניצחון לאלפא רומיאו בגביע אסרבו בשנת 1927. בשנת 1928 השיג ניצחון נוסף באסרבו ואת הניצחון הראשון במילה מילייה. בטארגה פלוריו, מרוץ בו התחרה מספר פעמים אך מעולם לא הצליח לנצח, הגיע למקום השני. אחרי ניצחון שני בריפות במילה מילייה נסע להתחרות בגרנד פרי האירי הבינלאומי, שהתקיים לראשונה בדבלין. במהלך המרוץ, שנערך לעיני 100,000 צופים, נפגע בעינו מאבן שעפה מהמסלול. באירלנד השתתף גם במרוץ שהתקיים בבלפסט, מרוץ אותו סיים במקום השני אחרי רודולף קרצ'יולה מקבוצת מרצדס.

בשנת 1930 טאציו נבולארי הצטרף לקמפרי בקבוצת אלפא רומיאו. שנה לאחר מכן השניים ניצחו את גרנד פרי איטליה והפכו לגיבורים לאומיים לאחר שהצליחו לקחת את הניצחון מידי נהגים צרפתים, שזכו במרוץ בשלוש השנים שקדמו. באותה שנה השיג ניצחון שלישי בגביע אסרבו. בשנת 1933 עבר להתחרות עבור קבוצת מזארטי לצידם של בקונין בורזקיני ולואיג'י פגיולי. עם מזארטי השיג ניצחון שני בגרנד פרי צרפת ובגיל 41 התכוון לפרוש בסיום העונה.

ב-10 בספטמבר 1933 לקח חלק בגרנד פרי מונצה, שאמור היה להיות המרוץ האחרון בקריירה שלו. בעודו מוביל את המרוץ, החליקה מכוניתו על כתם שמן באחת הפניות ופגעה בעצים שהיו סמוכים למסלול. קמפרי נהרג במקום מעוצמת הפגיעה.

==קישורים חיצוניים==

* [https://www.motorsportmagazine.com/database/drivers/giuseppe-campari/ ג'וזפה קמפרי - פרופיל נהג] באתר MotorSport Magazine
* [http://www.motorsportmemorial.org/focus.php?db=ct&n=1035 ג'וזפה קמפרי] באתר Motorsportmemorial.org

==הערות שוליים==

קטגוריה:נהגי מכוניות מרוץ איטלקים
קטגוריה:נהגי מכוניות מרוץ שנהרגו על המסלול
קטגוריה:איטלקים שנולדו ב-1892
קטגוריה:איטלקים שנפטרו ב-1933
מקסי רולון

מקסימיליאנו "מקסי" בריאן רולון (בספרדית: Maximiliano "Maxi" Brian Rolón; 19 בינואר 1995 – 14 במאי 2022) היה כדורגלן ארגנטינאי ששיחק בעמדת קשר הכנף.

== קריירת מועדונים ==
רולון נולד ברוסאריו שבארגנטינה, והחל לשחק כדורגל במחלקת הנוער של אתלטיקו לוחאן המקומית. בשנת 2007 הצטרף למחלקת הנוער המקומית של ברצלונה, ובשנת 2010 הצטרף ללה מאסיה. בשנת 2013 הושאל לקורנייה.

בחודש מאי 2014 הצטרף רולון לברצלונה אתלטיק, קבוצת המילואים של ברצלונה, ששיחקה בליגה הספרדית השנייה. ב-4 באוקטובר הוא ערך את הופעת הבכורה שלו בקבוצה, כשהחליף את חואן קאמרה בהפסד 0–1 ללוגו. בסך הכל ערך רולון 24 הופעות ליגה במדי קבוצת המילואים של ברצלונה, במסגרת הליגה הספרדית השנייה והליגה הספרדית השלישית.

ב-16 בפברואר 2016 חתם רולון על חוזה לעונה אחת בסנטוס מליגת העל הברזילאית. ב-6 ביולי הוא התיר את חוזהו במועדון, לאחר שקיבל דקות משחק מועטות.

ב-31 בינואר 2017 חזר רולון לספרד, וחתם על חוזה לחצי עונה בלוגו מהליגה הספרדית השנייה. בקיץ 2017, בתום חוזהו, עזב את המועדון, לאחר שערך שתי הופעות ליגה בלבד.

ב-26 באוגוסט 2017 חתם בארסנאל דה סרנדי מליגת העל הארגנטינאית, במדיה ערך ארבע הופעות ליגה.

ב-22 בינואר 2018 חתם בקוקימבו אונידו מהליגה הצ'יליאנית השנייה, במדיה ערך 15 הופעות ליגה.

ב-27 בנובמבר 2018 חתם רולון במועדון הספרדי פוביז'ה קסאס. הוא ערך שתי הופעות ליגה במדי המועדון, והבקיע שלושה שערים, שלושתם בפנדלים.

ב-9 בפברואר 2019 חתם רולון בפוארסה אמריז'ה מליגת העל האקוודורית, במדיה ערך תשע הופעות ליגה.

ב-21 באוגוסט 2020 חתם רולון בא-דיוואניה מליגת העל העיראקית, במדיה שיחק עד למותו.

== קריירה בינלאומית ==
רולון היה חלק מסגל נבחרת ארגנטינה עד גיל 20, וזכה עמה באליפות אמריקה הדרומית עד גיל 20 בשנת 2015.

== מותו ==
ב-14 במאי 2022 מת רולון יחד עם אחיו אריאל, כאשר הרכב בו נסעו השניים התנגש בעץ.

== תארים ==
;ברצלונה
* ליגת האלופות לנוער (1): 2013/2014

;סנטוס
* אליפות סאו פאולו (1): 2016

;נבחרת ארגנטינה עד גיל 20
* אליפות אמריקה הדרומית עד גיל 20 (1): 2015

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני ברצלונה אתלטיק
קטגוריה:כדורגלני סנטוס
קטגוריה:כדורגלני ארסנאל דה סרנדי
קטגוריה:כדורגלנים שמתו במהלך הקריירה
קטגוריה:הרוגי תאונות דרכים בארגנטינה
קטגוריה:ארגנטינאים שנולדו ב-1995
קטגוריה:ארגנטינאים שנפטרו ב-2022
מוטו גוצי

מוטו גוצי (באיטלקית: Moto Guzzi) היא חברה איטלקית לייצור אופנועים, והוותיקה ביותר באירופה.<ref name="ian"></ref><ref></ref><ref name="old"></ref><ref name="book"></ref>

החברה הוקמה בשנת 1921 במנדלו דל לאריו, איטליה, ומהווה חלק משמעותי בהיסטוריה של ייצור האופנועים של איטליה. בין תרומותיה הרבות לעולם מרוצי האופנועים ולתעשייה ככלל, מרכז האופנועים הראשון, מנהרת רוח ומנוע שמונה צילינדרים.<ref name="first"></ref>

== היסטוריה ==
בדומה לחברות אחרות עם פעילות ארוכת שנים בתחום, גם מוטו גוצי חוותה מחזורי עסקים שונים ומספר בעלויות שנמשכו תקופות זמן שונות.

=== היסטוריה ===
מוטו גוצי הוקמה על ידי שני טייסי מטוסים ומכונאי איתו שירתו בחיל האוויר האיטלקי: ג'ורג'יו פארודי, ג'ובאני רבלי וקרלו גוצי. שלושתם, ששובצו לאותה טייסת מחוץ לעיר ונציה,<ref name="carlo"></ref> התקרבו על אף שהגיעו מרקע סוציו-אקונומי שונה. הם שאפו להקים ביחד חברת אופנועים לאחר תום המלחמה. פארודי (בנם של בעלי ספינות ג'נוביות עשירים) מימן את המיזם, ראולי (כבר טייס מפורסם ורוכב אופנועים) קידם את מכירות האופנועים במרוצים וגוצי היה אחראי להנדסה של האופנועים. רבלי מת ימים ספורים לאחר סיום המלחמה, והונצח בכנפי הנשר היוצרים את לוגו החברה.<ref></ref>

החברה התבססה בגנואה והמטה שלה ישב במנדלו. האופנועים הראשונים נשאו את השם "GP" (Guzzi-Parodi), אך במהרה התחלף שם המותג ל"מוטו גוצי".

החל משנות ה-70 ועד לשנת 2000 החברה הייתה בעלות של "דה טומאזו". בשנת 2004 היא נרכשה על די "פיאג'ו".

== קישורים חיצוניים ==

* 

== הערות שוליים ==

*
קטגוריה:פיאג'ו
הבחירות הפרלמנטריות בהולנד 1986

הבחירות הפרלמנטריות בהולנד, 1986 נערכו ב-21 במאי 1986 ובמסגרתן נבחרו 150 חברי בית הנבחרים בפרלמנט של הולנד. המפלגה הנוצרית-דמוקרטית של ראש הממשלה היוצא רוד לוברס, שמרה על המקום הראשון. למקום השני עלתה מפלגת העבודה. הקואליציה שהייתה בשלטון לפני הבחירות המשיכה להתקיים והרכיבה את הממשלה החדשה.

== תוצאות ==
מפלגה של ראש הממשלה הגדילה באופן משמעותי את מספר חברי הפרלמנט מ-45 ל-54. אמנם הקואליציה הקיימת עם מפלגת העם לחופש ודמוקרטיה נותרה באותו מספר מושבים (81). מפלגת האופוזיציה גדולה - מפלגת העבודה הגדילה את חלקה ל-52 מקומות. מפלגה הקומוניסטית שהיו לה 3 מושבים לפני הבחירות לא עברה את אחוז החסימה. בסך הכל 9 מפלגות זכו לייצוג בפרלמנט בעקבות הבחירות. מפלגות רבות לא זכו לייצוג. בין מפלגות אלו הייתה גם Loesje שעבורה זה היו הבחירות הראשונות ואחרונות בהן הארגון השתתף.

==קישורים חיצוניים==

* [https://www.verkiezingsuitslagen.nl/verkiezingen/detail/TK19860521 תוצאות הבחירות]

הולנד
קטגוריה:הולנד: פוליטיקה
קטגוריה:1986 בפוליטיקה
עיר היצרים

עיר היצרים (באנגלית: Warlock) הוא מערבון אמריקאי משנת 1959 בכתיבתו ובבימויו של אדוארד דמיטריק, עם הנרי פונדה, אנתוני קווין, ריצ'רד וידמרק ודורותי מלון בתפקידים הראשיים.

התסריט מבוסס על הרומן "Warlock" מאת אוקלי האל משנת 1958.

העלילה מתרחשת בשנת 1880 בעיירה הפיקטיבית "וורלוק" ביוטה הנשלטת על ידי כנופיות אקדוחנים העושים במקום כאוות נפשם עד שתושבי העיירה שוכרים אקדוחן שיישמש להם כסגן שריף (Deputy).

==תקציר העלילה==
העיירה וורלוק ביוטה נתונה שלטון של טרור ופחד מכנופייתו של אייב מקאון (טום דרייק). הם נכנסים לעיירה, יורים לכל עבר, נכנסים לפאב ושותים ללא תשלום ובעיקר מתעללים בסגני השריף. הם תופסים את הסגן תומפסון (וולטר קוי), מתעללים בו לנוכח עייניהם של התושבים ולבסוף מעלים אותו על סוס ומגרשים אותו מהעיירה.

התושבים אובדי עצות ומחליטים להזמין את האקדוחן קליי בליסדייל (הנרי פונדה) כשריף פרטי של העיירה על חשבונם. רק השופט הולווי (וולאס פורד) מתנגד להזמין אקדוחן שיגרום לשפיכות דמים נוספת. קליי מגיע עם עוזרו הצמוד טום מורגן (אנתוני קווין) הצולע מלידה בגלל רגל קלוטה.

קליי עומד יפה בהתנגשות הראשונה עם הכנופיה ושולף ראשון את אקדחו נגד האקדוחן הבולט קרלי (דפורסט קלי). האקדוחן ג'וני גנון (ריצ'רד וידמרק) מחליט לפרוש מהכנופיה בגלל אכזריותם. כעבור זמן הוא מתנדב להיות סגן השריף באישורו של השריף האזורי והוא מתחרה על השמירה עם קליי. אחיו בילי (פרנק גורשין) מחליט להישאר בכנופיה ונהרג בקרב אקדחים עם קליי.

מורגן מקבל ידיעה שלעיירה מגיעה כרכרה ובה לילי דולר (דורותי מלון) ואתה בוב ניקולסון אחיו של בן זוגה שנרצח על ידי קליי ומגיע להרוג אותו. שני אקדוחנים מכנופיית מקאון מגיעים לשדוד את הכרכרה אך מורגן מגיע למקום והורג ממקום מארבו את ניקולסון. שני אנשי הכנופיה נתפסים ונאסרים וקליי מציל אותם מלינץ'.

בינתיים מתפתח רומן בין קליי לתושבת העיירה ג'סי מרלו (דולורס מייקלס) ובין ג'וני ללילי מלון. כעת מתגלה שמורגן היה בעבר בן זוג של לילי וכשהיא החליפה אותו בניקולסון הוא סכסך בין קליי וניקולסון שבסופו הרג קליי את ניקולסון. עובדה זו גורמת לסכוך בין קליי למורגן שמתפתח לדו-קרב בין שניהם בו נהרג מורגן.

כעת מחליטים אקדוחני מקאון לחזור לוורלוק. ג'וני מגיע אליהם כדי לשכנע אותם לבטל זאת אך מותקף על ידי מקאון שפוצע אותו בסכין ובמכות.

כעת ממתינים כולם לקרב הגורלי עם הכנופיה. הם מגיעים לוורלוק ובראשם אייב מקאון ולקראתם יוצא סגן השריף ג'וני גנון. מתפתח קרב יריות בו משתתפים אנשי העיירה וכן קרלי מהכנופיה שעבר לצד ג'וני.

לבסוף מובסים אקדוחני הכנופיה, השקט חוזר לעיירה וקליי עוזב לחפש עבודה במקום אחר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|הנרי פונדה
|קליי בליסדייל
|אקדוחן/ שריף
|-
|אנתוני קווין
|טום מורגן
|אקדוחן
|-
|ריצ'רד וידמרק
|ג'וני גנון
|אקדוחן/סגן שריף
|-
|דורותי מלון
|לילי דולר
|
|-
|דולורס מייקלס
|ג'סי מרלו
|
|-
|טום דרייק
|אייב מקאון
|אקדוחן
|-
|דפורסט קלי
|קרלי
|אקדוחן
|-
|פרנק גורשין
|בילי גנון
|אקדוחן, אחיו של ג'וני
|-
|וולטר קוי
|סגן שריף תומפסון
|
|-
|וולאס פורד
|השופט הולוויי
|
|}

==קישורים חיצוניים==

*[https://www.tcm.com/tcmdb/title/95103/warlock#overview וורלוק], באתר TCM
*[https://www.youtube.com/watch?v=qgLUMPjuHy4 קדימון לוורלוק], באתר יוטיוב
*[https://www.youtube.com/watch?v=8aaYQThZddc וורלוק], באתר יוטיוב
*[https://www.youtube.com/watch?v=7NevZ93BStw הסבר על וורלוק], באתר יוטיוב

קטגוריה:סרטי 1959
קטגוריה:סרטים אמריקאיים
קטגוריה:סרטים באנגלית
קטגוריה:מערבונים
קטגוריה:סרטים מבוססי ספרים
קטגוריה:סרטי פוקס המאה ה-20
נוידה

נוידה (בהינדי: नोएडा, באנגלית: Noida, קיצור של New Okhla Industrial Development Authority) היא עיר מתוכננת בהודו. העיר ממוקמת באוטר פרדש באזור דלהי.

בשנת 2011 אוכלוסיית העיר הגיע לכ-650 אלף תושבים.

==היסטוריה==
החלטה על הקמת העיר התקבלה ב-17 באפריל 1976. היא ממוקמת כ-25 ק"מ מניו דלהי. העיר מנוהלת על ידי תאגיד סטטוטורי ובראשה עומד פקיד ממשלתי בכיר.

העיר החלה כעיר מתוכננת ונחשבת לעיר הנקייה בהודו. בעיר הוקמו מספר גורד שחקים. הבניין "Supernova Spira" בגובה של כ-300 מ' הוקם בשנת 2021 ונחשב לבניין מגורים הגבוה בצפון הודו. רבים מתושבי העיר עובדים בניו דלהי הסמוכה. מצד המערבי של העיר עובר נהר יאמונה.

בעיר התמקמו מספר חברות בינלאומיות לרבות מיקרוסופט וסמסונג. זאת בנוסף לחברות הודיות גדולות דוגמת Mother Dairy ו"פייטם".

בעיר פעולת מערכת מטרו באורך של כ-30 ק"מ שכוללת 21 תחנות. בנוסף לכך היא קשורה עם מערכת רכבת תחתית של ניו דלהי. בנוסף לכך נבנה כביש מהיר באורך של 25 ק"מ בעל 3 מסלולים לכל כיוון שמגיע לעיר הבירה. כמו כן נבנה כביש מהיר באורך של 165 ק"מ לכיוון אגרה.

בעיר הוקמו מספר מוסדות להשכלה גבוהה. כ-50% מהעיר מהווים שטחים ירוקים. בעיר הוקם גן בוטני שמהווה אטרקציה תיירותית מקומית.

==קישורים חיצוניים==

קטגוריה:הודו: ערים
קטגוריה:אוטר פרדש: גאוגרפיה
קטגוריה:יישובים שהוקמו ב-1976
מזחלת כלבים

רוכב על מזחלת כלבים ב[[ררוס, נורווגיה, במהלך מרוץ כלבים במזחלות]]
מזחלת כלבים היא מזחלת הנמשכת על ידי כלב מזחלת אחד או יותר, המשמשת לנוע על פני קרח ודרך שלג. נעשה שימוש בסוגים רבים של מזחלות, בהתאם לתפקודם. הם יכולים לשמש עבור מרוץ מזחלות כלבים. באופן מסורתי, בגרינלנד ובאזור הארקטי המזרחי של קנדה, האינואיטים מושכים את הכלבים בצורת מניפה מול המזחלת, בעוד שבאזורים אחרים, כמו אלסקה והחלק המערבי של צפון קנדה, הכלבים מושכים זה לצד זה בזוגות.

== היסטוריה ==
[[ציור שמן משנות ה-40 של סוחר פרוות באמצעות מזחלת כלבים שנמשכה על ידי שלושה כלבים. מזחלות כלבים נמצאות בשימוש למעלה מאלף שנים.]]
כוח הכלבים שימש לציד ולנסיעות כבר למעלה מאלף שנים. עוד במאה ה-10 לפני הספירה כלבים אלו תרמו לתרבות האנושית.<ref></ref>

הרכבת צוות מזחלות כלבים כרוכה באיסוף כלבים בתפקידים שונים. הכלב המוביל הוא מכריע, ולכן משתמשי המזחלות דואגים במיוחד לכלבים האלה.

במזחלות כלבים, האסקי סיבירי או אלסקן מלמוט הם סוגי הכלבים העיקריים המשמשים למזחלות פנאי בגלל כוחם ומהירותם וסיבולתם וכן יכולתם לעמוד בקור. עם זאת, האסקי אלסקה הם גם כלבים פופולריים למרוץ כלבי מזחלות, בגלל הסיבולת, הרגלי האכילה הטובים, המהירות והמסירות שלהם לריצה גם כאשר הם עייפים.

== ראו גם ==
* סיירת מזחלות הכלבים סיריוס

== קישורים חיצוניים ==

* [http://www.civilization.ca/cmc/exhibitions/cpm/smail/smaile.shtml המוזיאון הקנדי לציוויליזציה - היסטוריה של דואר מזחלות כלבים ביוקון]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ספורט כלבים
קטגוריה:אמצעי תחבורה
אורמניקוט

אורמניקוט (בהונגרית: Örménykút) הוא כפר בנפת סרווש שבמחוז בקש בדרום מזרח הונגריה.

כמו יישובים רבים באירופה גם מספר התושבים באורמניקוט נמצא בירידה. בשנת 1990 חיו בכפר 616 תושבים, ובשנת 2021 רק 299 תושבים.

שמו של היישוב הגיע מסוחרים ארמנים שברחו להונגריה בתקופה הטורקית, שהיו דיירים לשעבר של האזור והשקו את בעלי החיים שלהם בבאר שהייתה בכפר (הביטוי örmény kút בהונגרית הוא "באר ארמנית" בעברית). 

האזור מיושב כבר מימי הביניים, והאזכור הראשון בכתב של הכפר הוא משנת 1138. באופן רשמי הוקם הכפר בשנת 1952.

==קישורים חיצוניים==

* 

==הערות שוליים==

קטגוריה:הונגריה: כפרים
קרדוש

קרדוש (בהונגרית: Kardos) הוא כפר קטן בנפת סרווש שבמחוז בקש בדרום מזרח הונגריה.

בדומה ליישובים רבים באירופה, נמצא גם מספר התושבים בקרדוש בירידה. בשנת 1990 חיו בכפר 910 תושבים, ובשנת 2021 התגוררו בו 532 תושבים בלבד.

האזור מיושב כבר מימי הביניים. הכפר עצמו הוקם רק בשנת 1969, לאחר שהתפצל מהכפר אורמניקוט.

==קישורים חיצוניים==

* 

==הערות שוליים==

קטגוריה:הונגריה: כפרים
דרומהפקות

דרומהפקות היא חברת הפקות קולנוע וטלוויזיה זוכת פרסים אשר הוקמה בשנת 2010 על ידי המפיקים אלעד פלג וחגי ארד. בשנה האחרונה נכנס לחברה שותף נוסף אהרון פאר והתחילו לעבוד בחברה הדר קוסטיצ׳קי כמפיקה וליאנה מימרן אוסדון כמנהלת ההפצה. במהלך השנים דרומה הפיקו מעל ל-30 סרטים עלילתיים ותיעודיים לקולנוע וטלוויזיה אשר זכו בפרסים רבים, ביניהם פרס אופיר, פרס פורום היוצרים הדוקומנטריים ועוד

סרטים שהוקרנו בפסטבילים ומוקרנים בגופי שידור ברחבי העולם. משרדי החברה ממוקמים בדרום הארץ ורוב הסרטים עוסקים בנושאים חברתיים. דרומהפקות שואפת להביא למסך סיפורים חדשים, מרגשים ואנושיים דרכם נוכל לחקור, לחשוף ולחבר עולמות חדשים ולתת ביטוי לסיפורים שטרם סופרו.

== פילמוגרפיה נבחרת ==
=== קולנוע תיעודי ===

=== קולנוע עלילתי ===

== קישורים חיצוניים ==
* 

קטגוריה:אולפני קולנוע
כדורגל נשים בברזיל

כדורגל נשים בברזיל הוא ענף ספורט בברזיל אשר צובר פופולריות מתחילת שנות ה-2000.

כל קבוצה מתחרה באחת משלוש הרמות של הליגה הלאומית (A1, A2, A3). כל התחרויות מאורגנות על ידי קונפדרציית הכדורגל הברזילאית. הקבוצות הברזילאיות זוכות להצלחה בינלאומית רחבה, עם 10 זכיות בגביע ליברטדורס לנשים בין 2009 ל־2021. האלופה הנוכחית (2021/2022) היא קורינתיאנס.

== מבנה הליגות ==
יש שלוש רמות לליגה הלאומית: (הליגה הבכירה), (ליגת המשנה), (הליגה השלישית והתחתונה). מתקיימים מעברים בין הליגות, ואלופת הליגה הבכירה מוכתרת להיות אלופת ברזיל.

=== A1 ===
החל משנת 2017, הליגה מורכבת מ־16 הקבוצות הטובות ביותר בברזיל. מתקיים סיבוב אחד בו כל קבוצה משחקת נגד כל אחת מ־15 הקבוצות האחרות, כשבסיומו שמונה הקבוצות במקומות 1–8 משחקות ביניהן בשיטת פלייאוף על מנת להכריע את זהות האלופה, וארבע הקבוצות במקומות האחרונים נושרות לליגת המשנה. האלופה המכהנת (2022) היא קבוצת הנשים של קורינתיאנס מסאו פאולו, והיא גם מובילה את טבלת הזכיות עם 3 זכיות באליפות ברזיל לנשים.

=== A2 ===
ליגת המשנה הוקמה בשנת 2017. עד עונת 2021/2022 הליגה הכילה נציגה מכל מדינה בברזיל, אך מעונה זאת הליגה מכילה 16 קבוצות שהן ארבע היורדות מהליגה הבכירה, ארבע עולות מהליגה השלישית, ושמונה קבוצות שנשארו בליגת המשנה בעונה שעברה. הקבוצות מחולקות לארבעה בתים בני ארבע קבוצות, מתקיימים שני סיבובים בכל בית, ושתי המובילות מעפילות לשמינית גמר הפלייאוף. העפלה לחצי הגמר מקנה לקבוצה עלייה לליגה הבכירה בעונה העוקבת.<ref></ref>

=== A3 ===
הליגה השלישית הוקמה בשנת 2021 על מנת להגביר את התחרותיות, ומתקיימת בשיטת פלייאוף. הליגה מכילה 32 קבוצות: נציגה מכל מדינה (27), ארבע יורדות מהליגה השנייה, וקבוצה נוספת הנבחרת על סמך דירוג קבוצת הגברים המקבילה. ארבע הקבוצות המגיעות לחצי גמר הפלייאוף מעפילות לליגת המשנה.

==קישורים חיצוניים==

==הערות שוליים==

קטגוריה:כדורגל נשים לפי מדינה
קטגוריה:ברזיל: כדורגל
יחסי אל סלוודור – סין

נשיא הרפובליקה העממית של סין [[שי ג'ינפינג (מימין) נפגש עם מקבילו מאל סלוודור סלוודור סאנצ'ס סרן בעת ביקור האחרון במדינה, 2018]]
יחסי אל סלוודור–סין הם היחסים הדו-צדדיים בין הרפובליקה העממית של סין לרפובליקה של אל סלוודור.

== היסטוריה ==
יחסים דיפלומטיים בין סין לאל סלוודור כוננו לראשונה ב-21 באוגוסט 2018.<ref name=":0"></ref> חבר מועצת המדינה ושר החוץ של סין, ואנג יי, ניהלו שיחות עם שר החוץ של אל סלוודור, קרלוס קסטנדה, וחתמו על הסכם משותף על כינון יחסים דיפלומטיים, תוך החלטה להכיר זה בזה ולכונן יחסים דיפלומטיים ברמת שגרירות ממועד החתימה על ההסכם.<ref name=":0" /><ref></ref> ממשלת אל סלוודור ניתקה בעקבות ההסכם את היחסים הדיפלומטיים עם הרפובליקה של סין, כתוצאה מכך שהכירה במדיניות סין האחת.<ref></ref><ref></ref>

== יחסי סחר ==
סין ייצאה סחורות בשווי של 1.5 מיליארד דולר לאל סלוודור וייבאה בשווי 105 מיליון דולר ב-2019. הסחורות העיקריות שמייצאת סין לאל סלוודור הן מכונות, טקסטיל, פלסטיק וגומי ופריטים שונים. בעוד שהסחורות העיקריות שאל סלוודור מייצאת לסין הן קבלים חשמליים, סוכר גולמי וקפה. בין 1995 ל-2019, היצוא מאל סלוודור לסין גדל בשיעור שנתי של 14.7%, בעוד שהיצוא מסין לאל סלוודור גדל בשיעור שנתי של 16.6%.<ref></ref>

== יחסי תרבות ==
עם ביקורו של נאיב בוקלה בסין ב-2019, הוא חתם על סדרה של מזכרי הבנות עם שי ג'ינפינג, שבהן סין תבטיח לאל סלוודור פרויקטי פיתוח בסך 500 מיליון דולר. פרויקטים אלה כוללים אצטדיון כדורגל לאומי חדש, ספרייה לאומית חדשה בשווי של 40 מיליון דולר, רציף תיירותי בלה ליברטאד ואילופנגו ו-200 מיליון דולר בפרויקט "Surf City", ובכך מעורבת אל סלוודור ביוזמת החגורה והדרך של סין.<ref></ref><ref></ref>

סין הציעה לאל סלוודור כ-150 מיליון דולר בפרויקטים חברתיים ו-3,000 טון אורז לאלפי קורבנות הבצורות באל סלוודור.<ref></ref>

נאיב בוקלה הודיע בטוויטר כי בעקבות פרויקט שיתוף פעולה שניתן על ידי הרפובליקה העממית של סין, תיבנה ספרייה לאומית חדשה בסך 54 מיליון דולר באל סלוודור.<ref></ref> נשיא סלוודור הכריז מאוחר יותר ב-30 בדצמבר 2021 כי אצטדיון נסיונל דה אל סלוודור בעל קיבולת של 50,000 מקומות ייבנה במקום אצטדיון קוסקטלן כאצטדיון הכדורגל הלאומי של נבחרת אל סלוודור בכדורגל, בעלות של 100 מיליון דולר, בשיתוף עם סין.<ref></ref><ref></ref><ref></ref>

== עזרה חיצונית ==
מגפת הקורונה באל סלוודור ראתה עלייה בדיפלומטיית החיסונים בין סין לאל סלוודור. אל סלוודור קיבלה מסין 150,000 מנות חיסון של חיסון CoronaVac שנתרם על ידי סין, בנוסף ל-2 מיליון חיסוני סינובאק שרכשו מדינות מרכז אמריקה.<ref></ref>

== נציגויות דיפלומטיות ==
* סין מחזיקה בעל סלוודור שגרירות בסן סלוודור.
* אל סלוודור מחזיקה בסין שגרירות בבייג'ינג.<ref></ref><ref></ref>

==קישורים חיצוניים==

== הערות שוליים ==
תיאו לוי

תיאו לוי היה אצן ארצישראלי, אלוף ארץ ישראל הראשון (1935) בריצת 100 מטר ושיאן ארץ ישראל בריצות ל-100 מטר ול-200 מטר.

== ביוגרפיה ==
תיאו לוי זכה באליפות אוניברסיטת המבורג בריצת 100 מטר בתוצאה של 10.8 שניות.

בשנת 1934 קבע לוי בריצת 200 מטר שיא ארץ ישראל בתוצאה של 23.4 שניות. שיא זה החזיק מעמד 5 שנים ונשבר בשנת 1939, על ידי סיריל אמפי (23.1 שניות).

במסגרת יריד המזרח נערכה תחרות אתלטיקה באצטדיון המכביה ב-17 במאי 1934 הוא זכה במדליית זהב בריצת 100 מטר בתוצאה של 10.9 שניות.

באליפות האתלטיקה הראשונה של ארץ ישראל, שנערכה באצטדיון ימק"א, בנובמבר 1935 לוי ב-3 מדליות, 1 זהב-2 ארד. מדליית זהב בריצת 100 מטר בתוצאה של 11.7 שניות, לפני שלמה מרנץ ממכבי תל אביב ואריך וויל ממכבי חיפה שניהם בתוצאה של 12.0 שניות ושילוני מבר כוכבא ירושלים. מדליות ארד בריצת 200 מטר בתוצאה של 24.4 שניות, אחרי שלמה מרנץ (24.2 שניות) ואריך וויל (24.3 שניות) ובריצת שליחים 4x100 מטר אחרי מכבי תל אביב (45.6 שניות) ומכבי חיפה (47.1 שניות).

== קישורים חיצוניים ==
* אלישע שוחט, [http://www.sportweb.co.il/מאמרים/200_/75_שנים_לרבנאות_הראשונה_באתלטיקה_קלה 75 שנים לרבַּנָאות הראשונה באתלטיקה - חלק ראשון], באתר sportweb, 18 באוקטובר 2011
* אלישע שוחט, [https://web.archive.org/web/20160303232049/http://www.sportweb.co.il/מאמרים/200_/75_שנים_%D7%9C%D7%A8%D7%91%D6%BC%D6%B7%D7%A0%D6%B8%D7%90%D7%95%D7%AA_הראשונה_באתלטיקה_-_חלק_שני 75 שנים לרבַּנָאות הראשונה באתלטיקה - חלק שני], באתר sportweb, 18 באוקטובר 2011

== הערות שוליים ==

קטגוריה:אתלטים יהודים
קטגוריה:אתלטים ארץ-ישראלים
קטגוריה:אלופי ישראל בריצה
קטגוריה:שיאני ישראל באתלטיקה
דודו הררי

הררי בנובמבר 2013
דוד (דודו) הררי (נולד ב-17 באוגוסט 1945) הוא מנהל ישראלי; שימש מנכ"ל החברה לפיתוח עכו העתיקה.

== ביוגרפיה ==
הררי נולד ב-17 באוגוסט 1945 במראקש, ובשנת 1955 עלה לארץ ולמד בתיכון קריית חיים.

באוגוסט 1963 התגייס לצה"ל והצטרף לחיל הים. סיים קורס קצינים ובדצמבר 1968 השתתף במבצע נועה על סיפון אח"י חרב. בתפקידו האחרון בצה"ל שירת כמפקד משאבי אנוש של כלל הזירה הדרומית בדרגת סגן אלוף, ובאוגוסט 1989 פרש מצה"ל בדרגת אלוף-משנה.

לאחר שחרורו הוא שימש כסמנכ"ל מילוז ומילואות צפון עד ספטמבר 1993, ולאחר מכן מונה למנכ"ל החברה לפיתוח עכו העתיקה, אשר במהלך השנים משרד התיירות הרחיב את תחום אחריותה והיא הפכה לחברה לפיתוח עכו העתיקה ונצרת. במהלך תפקידו כמנכ"ל החברה לפיתוח עכו הביא לפיתוח מואץ של עכו העתיקה ולהפיכת העיר לעיר תיירות מובהקת. בין הפרויקטים החשובים שהוא הוביל נמנים: שיפוץ ושיחזור אולמות האבירים (המצודה ההוספיטאלרית + מצודת אל ג'זאר), שיקום כלא עכו, גילוי מנהרת הטמפלרים, שחזור החמאם הטורקי, הקמת מרכז מבקרים בעכו העתיקה ופיתוח קו שייט עכו–חיפה. בנוסף, הוא הצליח להביא להכרזת אונסק"ו על העיר כעיר לשימור מורשת תרבות עולמית , ובכך הייתה העיר הראשונה בארץ שקיבלה את המעמד הזה בטקס של אונסק"ו בהלסינקי.

בין השנים 1992–1994 הוא שימש כנשיא מועדון "רוטרי" בעכו. 

הררי שימש במשך כ-25 שנה כסגן-יו"ר פסטיבל עכו, ובשנת 2019 אף קיבל את אות יקיר פסטיבל עכו על פעילותו. בנוסף, הוא שימש כחבר דירקטוריון של הרובע היהודי בירושלים ושל חברת אתרים בתל אביב ומשמש עד היום כחבר דירקטוריון של מכללת ארז, וחבר בוועדת אונסק"ו בישראל.

נשוי ללאה ואב לשניים.

== הערות שוליים ==

קטגוריה:מנכ"לי חברות ממשלתיות בישראל
קטגוריה:אלופי-משנה בחיל הים
קטגוריה:בוגרי תיכון קריית חיים
קטגוריה:מנכ"לים יוצאי שירות קבע בצה"ל
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:דירקטורים ישראלים
קטגוריה:ישראלים שנולדו ב-1945
עונת 2021/2022 בליגת העל הבריטית בכדורסל

עונת 2021/2022 בליגת העל הבריטית בכדורסל היא העונה ה-35 של ליגת העל הבריטית בכדורסל.

== העונה הסדירה ==
המשתתפות לעונה זו הן: לסטר ריידרס, בראון שפילד שארקס, לונדון ליונס, בריסטול פליירס, מנצ'סטר ג'איינטס, צ'שייר פיניקס, גלאזגו רוקס, פלימות' סיטי פטריוטס, ניוקאסל איגלס וסארי סקורצ'ס.
{| class="wikitable sortable"
|+
!מיקום
!קבוצה
!ניצחונות
!הפסדים
!הפרש סלים
!הערות
|-
|1.
|לסטר ריידרס
|25
|2
|524+
| rowspan="8" |העפילה לשלב הפלייאוף
|-
|2.
|בראון שפילד שארקס
|17
|10
|49+
|-
|3.
|לונדון ליונס
|16
|11
|111+
|-
|4.
|בריסטול פליירס
|14
|13
|88+
|-
|5.
|מנצ'סטר ג'איינטס
|14
|13
|42+
|-
|6.
|צ'שייר פיניקס
|13
|14
|8-
|-
|7.
|גלאזגו רוקס
|12
|15
|56-
|-
|8.
|פלימות' סיטי פטריוטס
|12
|15
|143-
|-
|9.
|ניוקאסל איגלס
|10
|17
|109-
| rowspan="2" |לא העפילה לשלב הפלייאוף
|-
|10.
|סארי סקורצ'ס
|25
|2
|498-
|}

== הפלייאוף ==
=== שלב רבע הגמר ===
==== (1) לסטר ריידרס-(8) פלימות' סיטי פטריוטס ====

==== (2)בראון שפילד שארקס-(7)גלאזגו רוקס ====

==== (3) לונדון ליונס-(6) צ'שייר פיניקס ====

==== (4) בריסטול פליירס- (5) מנצ'סטר ג'איינטס ====

=== חצאי הגמר ===
==== (1) לסטר ריידרס-(7) גלאזגו רוקס ====

==== (3) לונדון ליונס-(4) בריסטול פליירס ====

=== הגמר לסטר ריידרס-לונדון ליונס ===

זריקת עונשין במשחק בין [[בריסטול פליירס ללונדון ליונס במסגרת חצי הגמר]]

== מצטייני העונה ==
* MVP - גנו כראנדל
* מאמן העונה - רוב פטרנוסטרו

חמשיית העונה:
{| class="wikitable"
|+
!עמדה
!שחקן
!קבוצה
|-
|רכז
|גנו כראנדל
|לסטר ריידרס
|-
|קלע
|אייזיה רייז
|לונדון ליונס
|-
|סמול פורוורד
|פטריק ווילמן
|לסטר ריידרס
|-
|פאוור פורוורד
|דניאל קלארק
|מנצ'סטר ג'איינטס
|-
|סנטר
|מייק אוצ'רבויה
|לסטר ריידרס
|}

==קישורים חיצוניים==
* 

קטגוריה:תחרויות כדורסל ב-2021
קטגוריה:תחרויות כדורסל ב-2022
קטגוריה:הממלכה המאוחדת: תחרויות כדורסל
מאסר על-תנאי

במשפט הפלילי, מאסר על-תנאי היא צורת ענישה שבמסגרתה המורשע לא ייכנס לבית הסוהר בגין עבירה זו, אך אם בפרק זמן קצוב הנאשם יחזור על עבירה שבגינה הורשע, הוא ייכנס לבית הסוהר.<ref></ref><ref></ref> על פי חוק העונשין, תקופת המאסר על-תנאי בישראל היא עד 3 שנים, למעט עבירות בחירות, שבהן תקופת המאסר על-תנאי היא עד 5 שנים.

עבריין על-תנאי מצווה לעמוד בתנאים מסוימים שנקבעו על ידי בית המשפט, לרוב בפיקוח של קצין מבחן.

עבריינים על-תנאי נדרשים בדרך כלל לשמור על התנהגות שומרת חוק, וניתן להורות עליהם להימנע מהחזקת נשק חם, להימנע מאבטלה, להשתתף בתוכניות חינוכיות, לקיים עוצר, לגור במקום מרוחק, להישמע להוראות קצין המבחן, או לא לעזוב את תחום השיפוט כלל.<ref></ref> ניתן להורות על הנבחן גם להימנע ממגע עם הקורבנות (כגון שותף לשעבר בתיק אלימות במשפחה), עם קורבנות פוטנציאליים של פשעים דומים (כגון קטינים, אם העבירה המיידית כוללת התעללות מינית בילדים), או עם עבריינים ידועים. בנוסף, ישנה אפשרות לחייב עבריינים מלהימנע מלהשתמש או להחזיק אלכוהול וסמים או להשתתף בטיפול פסיכולוגי.<ref name="larex"></ref> עבריינים על-תנאי עשויים להיות מצוידים בתגים אלקטרוניים, המסמן את תנועתם לקציני המבחן שלהם. חלק מבתי המשפט מתירים לנאשמים בעלי אמצעים מוגבלים לבצע עבודות שירות על מנת לשלם את קנסות המבחן שלהם.<ref></ref>

קצין מבחן רשאי לכלוא עבריין על-תנאי ולעתור לבית המשפט כדי לקבוע שהעבריין על-תנאי הפר את תנאי המאסר על-תנאי.<ref></ref> אם נמצאה הפרה, חומרת העונש עשויה להיות תלויה בעובדות העבירה המקורית, בעובדות ההפרה של המאסר על-תנאי ובעבר הפלילי של העבריין על-תנאי. באופן דומה, העונשים על הפרה של המאסר על-תנאי עשויים להיות גבוהים יותר אם עבירה שלאחר מכן היא חמורה יותר או אם העבירה המקורית והעבירה שלאחר מכן הן באותה קטגוריה. במקרה והעבריין על-תנאי יימצא אשם, רשאי בית המשפט לקבוע תנאי מאסר על-תנאי נוספים, להאריך את משך הזמן של המאסר על-תנאי או לקבוע תקופת מאסר.

== ראו גם ==
* שחרור על-תנאי

== קישורים חיצוניים ==

* [http://www.direct.gov.uk/en/CrimeJusticeAndTheLaw/Sentencingprisonandprobation/Probation/DG_181731 מאסר על-תנאי], Directgov (אנגליה וויילס)
* [http://www.vimeo.com/12365719 סרטון וידאו על מחקר על מאסר על-תנאי], המרכז הסקוטי לחקר פשע וצדק
* [http://www.bjs.gov/index.cfm?ty=tp&tid=15 תיקונים קהילתיים (מבחן ושחרור על תנאי)], הלשכה לסטטיסטיקה לצדק
* 
* 

== הערות שוליים ==

קטגוריה:ענישה
קטגוריה:משפט פלילי
שיחניים

שיחניים (שם מדעי: Pocilloporidae) היא משפחה של אלמוגים.

== מבנה ==
כל ראש אלמוג מורכב ממושבה של פוליפים (יחידות המבנה הבסיסיות של האלמוג) זהים גנטית שיוצרים שלד קשה מסידן פחמתי; בשל כך הם מהווים שותפים חשובים בהרכבת שוניות אלמוגים, כמו "אלמוגי אבן" אחרים בסדרת ה.

המושבה בנויה מקבוצת פוליפים. מקורה מפלונלה שהתיישבה על מצע נח וייצרה ריבוי א-מיני מושבתי. במושבה קיימים תאי מין זכריים ונקביים ואלה יוצרים הפריה פנימית. הפלנלות משתחררות בלילה, במאות ואלפים, בחודשים ינואר-יוני. בשעת הלילה מאריכים הפוליפים שבאלמוג את זרועות הציד שלהם כדי ללכוד מזון המורכב בעיקר מזואופלנקטון. בשעות היום משמשות הזרועות להגנה על האלמוג, והן נפרסות על החריצים שעל מרכזו הקשיח המוגן מנשיכות דגים טורפים ומפני הוריקנים טרופיים. אלמוגים אלו מאופיינים בקצוות מעוגלים ובהירים והסתעפויות לשני ענפים בלבד. ובגבשושים חדים או כהים. ישנם הבדלים בין עוביי הענפים ואורכם.
== זנים ורבייה ==
אלמוגים אלה הם אלמוגים שחיים במושבות. אלמוגים אלה הם בוני שוניות. במשפחה יש מינים בצורות וגדלים שונים. למשפחה זו יש קשר עם המשפחות ו. האלמוגים ממשפחה זו הם הרמאפרודיטים. חלק מהמינים במשפחה הם קטנים ואחרים גדולים. לאחר ההפריה הפגיות צפות עד שהן מגיעות לקרקעית הים והופכות לאלמוגים בוגרים. רביית האלמוגים במשפחה זו מתבצעת על ידי שחרור פלנולות – תוצאה של רבייה מינית מושבתית.

== מיון ==
*סוג שיחן (Stylophora) - בו המין שיחן שכיח
*סוג Seriatopora
*סוג Pocillopora
*סוג Madracis

== קישורים חיצוניים ==

== הערות שוליים ==

קטגוריה:שיחניים